El semàforo , dizesto anca lanterna semafòrega, el ze un segnałe lumenozo doparà predomenantemente inte ła circołasion stradałe inte incrozi, traersamenti pedonałi e in altre situasion inte el cuało sìpia necesàrio regołar flusi de tràfego potensialmente in conflito intrà de lori. I semàfori i ze stai storegamente intrà i primi segnałi lumenozi e i ze oncora uno dei pì defondesti. In baze a na convension universalmente reconosesta le luze del semàforo łe połe èsar solché de tre cołori, roso par denomenar la fermada, verde par denomenar el via lìbara e zało-naranson par preavizar de l'iminensa de un cànbio de stato, intrà el verde e el roso. Fazesta sta premesa conpagna par tuti, no tute łe nasion łe dòpara le istese convension so ła secuensa de aparision dei cołori; in Itàlia el cołore zało el vien doparà par preanunsar l'iminente órdene de fermarse; in altri Stati ła vien doparà anca in conbinasion col roso par denomenar l'arentarse del via lìbara.